**Vihreä Lyhty** (engl. *Green Lantern*) on DC Comicsin sarjakuvissa esiintyvä sarjakuvahahmo ja supersankari. Vihreä Lyhty on myös Oikeuden Puolustajien ja Oikeuden Yhteiskunnan jäsen.

Vihreällä Lyhdyllä ei tarkoiteta ainoastaan yksittäistä sarjakuvahahmoa, vaan DC-universumissa on useampia samannimisiä hahmoja, jotka yhdessä muodostavat Vihreän lyhdyn joukot (eng. Green Lantern Corps). He käyttävät vihreää voimasormusta, joka toimii tahdonvoimalla. Usein puhutaankin "*Vihreän lyhdyn perinnöstä*" (Green Lanter’s Legacy). Toinen samantyyppinen "kiertävä" supersankari on Salama.

Vihreä Lyhty on esiintynyt oman nimikkolehtensä lisäksi myös useissa piirretyissä ja animaatiosarjoissa; kuten esimerkiksi *Superystävissä* (Superfriends) 1970- ja 1980-luvuilla ja *JLA*-animaatiosarjassa (*Justice League* 2001–2004). Lisäksi hahmo esiintyi animaatioelokuvassa *Oikeuden Puolustajat: Uusi rintama* (2008). Vihreä Lyhty esiintyy säännöllisesti myös lehdissä *JLA* ja *JSA*.

Tunnettuja Vihreitä Lyhtyjä
---------------------------

Ohessa tunnetuimmat sekä pääasiallisesti Maassa toimivat Lyhdyt:

### Alan Scott

*Pääartikkeli: Vihreä Lyhty (Alan Scott)*
* Nimi: Alan Wellington Scott
* Muita henkilöllisyyksiä: Vahti (Sentinel)
* Ammatti: Uutislähetysten vastaava päätoimittaja
* Toimipaikka: Gotham City / ennen Coast City, Kalifornia
* Siviilisääty: naimisissa
* Tunnetut sukulaiset: Rose Canton (I vaimo, kuollut. Entinen Thorn niminen rikollinen ja Alanin lasten äiti), Molly Mayne-Scott (nykyinen puoliso ja entinen Harlekiini-niminen rikollinen), Jennie-Lynn Hayden (tytär ja Jade nimellä tunnettu sankaritar), Todd James Rice (poika ja Obsidian nimellä tunnettu rikollinen. Jennien kaksoisveli)
* Pituus: 183 cm
* Paino: 91 kg
* Hiuksien väri: vaalea
* Silmien väri: Sininen
* Syntymäpäivä: 2. lokakuuta

Alan Scott on alkuperäinen *Kultaisen Kauden* Vihreä Lyhty. Alan Scott löysi nuorena minimeteoriitin nimeltä Tähtisydän (Starheart). Huomatessaan, että meteoriitti antoi hänelle ihmeellisiä voimia, hän päätti muovata siitä sormuksen, johon hän kaiversi lyhtykuvion. Alan päätti käyttää voimiaan taistellakseen pahuutta vastaan, ja ajan kuluessa Tähtisydämen kosminen energia siirtyi häneen, jolloin sormus muuttui hyödyttömäksi. Hän pitää sormusta kuitenkin edelleen tunnesyistä.

Alan Scott on Oikeuden Yhteiskunnan perustajajäsen. Hän toimii myös useasti esikuvana nuoremmille sankareille ja yrittää paikata vieraantuneita välejään lapsiensa kanssa; Alan sai tietää vasta myöhemmin, että hänen ensimmäinen vaimonsa Rose oli ennen itsemurhaansa synnyttänyt hänen kaksoslapsensa. Scott käyttää muista Lyhdyistä poiketen asussaan myös vihreää viittaa. Voimiensa ansiosta hän vanhenee hitaammin kuin tavallinen ihminen.

Rajoitus:

* Hänen voimansa eivät toimi puusta tehtyjä esineitä vastaan

Bill Fingerin ja Martin Nodellin luoma hahmo esiintyi ensimmäisen kerran lehdessä *All-American Comics* #16 (heinäkuu 1940).

### Hal Jordan

*Pääartikkeli: Vihreä Lyhty (Hal Jordan)*
* Nimi: Harold "Hal" Jordan
* Muita henkilöllisyyksiä: Parallax (vihollinen), Aave II (Spectre II)
* Ammatti: Ilmavoimien koelentäjä
* Toimipaikka: kiertävä / ennen Coast City, Kalifornia (tuhoutunut)
* Tunnetut sukulaiset: Martin H. Jordan (isä, kuollut), Jack Jordan (vanhempi veli), Jim Jordan (nuorempi veli), Lawrence Jordan (serkku ja *Airwave*-nimellä tunnettu supersankari)
* Pituus: 183 cm
* Paino: 84 kg
* Hiuksien väri: ruskea
* Silmien väri: ruskea
* Syntymäpäivä: 20. helmikuuta

Hal Jordan luotiin niin kutsutulla *Hopeakaudella* (*Silver Age*) ja samalla Vihreälle Lyhdylle luotiin uudenlainen syntytarina. Puolustusvoimissa työskennellyt Jordan löysi kerran harjoituslennon aikana autiomaahan pudonneen avaruusaluksen. Avaruusaluksen sisällä oli Abin Sur -niminen avaruusolento, joka ennen kuolemaansa luovutti Jordanille kantamansa voimasormuksen. Abin Sur kuului Vihreän Lyhdyn Joukkoihin ja luovuttaessaan sormuksensa eteenpäin siirsi *sektorin 2814* Vihreän Lyhdyn tehtävät seuraajalleen. Vastuullinen Jordan suhtautui vakavasti uuteen vastuutehtäväänsä ja naamioituneena supersankarina auttoi niin apua tarvitsevia ihmisiä kuin Vihreän Lyhdyn Joukkojakin. Hal Jordan on supersankariryhmä Oikeuden Puolustajien reservijäsen. Supersankarit Vihreä Nuoli ja Musta Kanarialintu ovat hänen hyviä ystäviään. Hänen arkkivihollisensa on luopiolyhty Sinestro, josta tuli Keltainen Lyhty.

Hal Jordanin kotikaupunki Coast City tuhoutui Teräsmiehen vihollisten Mongulin ja Kyborgi-Teräsmiehen Hank Henshawin hyökkäyksen seurauksena. Seurauksena tästä surunmurtama Jordan hyökkäsi Oa-planeetalle, riistäen itselleen lisävoimia planeetalla sijainneesta keskusvoimalähteestä. Hän muuttui Parallax-nimiseksi viholliseksi, joka yritti useasti palauttaa Coast Cityn kuolleet ihmiset henkiin joutuen useasti taistelemaan entisiä liittolaisiaan vastaan. Hän kuoli kuitenkin sankarina pelastaessaan Maan *The Final Night* -lehden numerossa 4 (marraskuu 1996).

Kuolemansa jälkeen kosminen Aaveen henki antoi hänelle mahdollisuuden sovittaa syntinsä; Jordanista tuli Jim Corriganin jälkeen Aaveen seuraava ihmisisäntä. Aaveena toimiessaan Jordan käytti uusia lähes rajattomia voimiaan auttaakseen muita. Lopulta Jordanin katsottiin sovittaneen syntinsä ja hänet palautettiin takaisin Vihreäksi Lyhdyksi (ja elävien kirjoihin) tarinassa *Green Lantern Rebirth*. Vaikka muiden sankarien silmissä kadonneen luottamuksen takaisinsaaminen on ollut vaikeaa, voimakastahtoisin Vihreä Lyhty tekee parhaansa ollakseen jälleen se sankari, joka hän alun alkujaan olikin.

Rajoitus:

* Ennen Parallaxiksi muuttumistaan hänen sormuksensa ei tehonnut mihinkään keltaiseen, mitä hänen vihollisensa esimerkiksi Sinestro käyttivät hyväkseen. Paluunsa jälkeen tätä rajoitusta ei tunnu enää olevan.
* Sormus on ladattava lyhdynmuotoisessa virtalähteessä 24 tunnin välein

Ensiesiintyminen: *Showcase* #22 (syyskuu-lokakuu 1959). Hahmon loivat käsikirjoittaja John Broome, artistit Gil Kane & Joe Giella ja Julius Schwartz.

Maa 3 universumissa esiintynyt vaihtoehtoinen paha versio Hal Jordanista tunnettiin nimellä Power Ring eli Voimasormus. Tämä hahmo oli Amerikan Rikossyndikaatin jäsen ja hänen voimasormuksensa muistutti Vihreiden Lyhtyjen käyttämää sormusta.

### John Stewart

*Pääartikkeli: Vihreä Lyhty (John Stewart)*
* Nimi: John Stewart
* Muita henkilöllisyyksiä: Darkstar
* Ammatti: rakennussuunnittelija
* Toimipaikka: kiertävä / ennen Detroit, Michigan
* Tunnetut sukulaiset: Katma Tui-Stewart (vaimo; kuollut), Roy (isoisä; kuollut), Addie (isoäiti; kuollut), Loretta (täti)
* Pituus: 185 cm
* Paino: 91 kg
* Hiuksien väri: mustat
* Silmien väri: ruskea
* Syntymäpäivä: 17. lokakuuta

Ensiesiintyminen: *Green Lantern Vol. 2* #87 (joulu–tammikuu 1971–1972). Hahmon loivat käsikirjoittaja John Broome, artistit Denny O’Neil, Neal Adams ja Dick Giordano.

John Stewart on arkkitehti, jonka Hal Jordan koulutti Universumin Vartijoiden käskystä uudeksi Vihreäksi Lyhdyksi korvaamaan loukkaantuneen Guy Gardnerin. Myöhemmin John Stewart toimi Vihreänä Lyhtynä, kun Hal Jordan oli kykenemätön suojelemaan maapalloa loukkaantumisensa vuoksi. Hän muista Lyhdyistä poiketen ei käytä lainkaan naamiota.

### Jade

*Pääartikkeli: Jade*
* Nimi: Jennifer Lynn-Hayden
* Muita henkilöllisyyksiä: Jade Scott, Jennie Lynn
* Ammatti: näyttelijä, malli, valokuvaaja
* Toimipaikka: Gotham City
* Siviilisääty: naimaton
* Tunnetut sukulaiset: Alan Scott (isä), Rose Canton (äiti, kuollut), Todd Rice (kaksoisveli), Molly Mayne (äitipuoli), Julian Hayden (adoptio isä), Myrna Hayden (adoptio äiti)
* Pituus: 173 cm
* Paino: 56 kg
* Hiuksien väri: ruskea, vihreät
* Silmien väri: vihreä
* Syntymäpäivä: ei tiedossa

Jade (oikea nimi Jennifer-Lynn Hayden), joka tunnetaan myös nimellä Vihreä lyhty, on kuvitteellinen hahmo DC-sarjakuvista ja sen universumista.

Hän on Vihreän Lyhdyn, Alan Scottin ja hänen vihollisensa Thornin eli Rose Cantonin tytär sekä supersankari Obsidianin kaksoissisar. Hän on Justice League of America -järjestön ja Green Lantern Corpsin jäsen sekä isänsä taistelukumppani. 

Hahmon loivat Roy Thomas ja Jerry Ordway, ja se esiintyi ensimmäisen kerran *All-Star Squadronissa* #25 syyskuussa 1983.

### Jessica Cruz

*Pääartikkeli: Vihreä Lyhty (Jessica Cruz)*
* Nimi: Jessica Viviana Cruz
* Muita henkilöllisyyksiä: Jess
* Ammatti: poliitikko
* Toimipaikka: Portland, Oregon, Mogo
* Siviilisääty: naimaton
* Tunnetut sukulaiset: Sara Cruz (sisko), Javier Cruz (äiti), Siobhan O'Reilly-Cruz (äiti)
* Pituus: 174 cm
* Paino: 64 kg
* Hiuksien väri: ruskea
* Silmien väri: ruskea
* Syntymäpäivä: ei tiedossa

Jessica Cruz peri Crime Syndicaten voimasormuksen, ja hänestä tuli hetkeksi uusi Power Ring ennen kuin hänestä tuli toinen Maan naispuolinen Vihreä Lyhty.

Hahmon loivat Geoff Johns, Ivan Reis ja Ethan Van Schiver ja se esiintyi ensimmäisen kerran Justice League Vol 2 #30 numerossa heinäkuussa 2014.

Vihreän Lyhdyn joukot
---------------------

Alla muutamia sarjakuvissa enemmän esiintyneitä Lyhtyjä

|  |  |
| --- | --- |
| Oikea nimi | Kuvaus hahmosta |
| Guy Gardner | Kuumapäinen räyhääjä. On esiintynyt myös suomalaisissa *Teräsmies*-lehdissä |
| Simon Baz | Entinen mekaanikko, katukilpailija ja autovaras. Jessica Crewsin kumppani. |
| Kyle Rayner | Sarjakuva-artisti, uusin Maan Vihreistä Lyhdyistä. Hänen edeltäjänsä oli Abin Sur, joka sai myös tietää viidenväännöksen Gullilta seuraajansa sekä Vihreiden Lyhtyjen lopullisen tuhon. |
| Sojourner Mullein | Entinen New Yorkin poliisi. Uusin Maan Vihreä Lyhty. |
| Kilowog | Isokokoinen avaruusolento Bolowax Vik-planeetalta. Sektorin 674 Vihreä Lyhty |
| G’nort | Koiraa muistuttava tohelo G’newt-planeetalta. Sektorien 68 ja 2112 Vihreä Lyhty |
| Katma-Tui-Stewart | Stewartin entinen morsian Korugar-planeetalta. Sektori 1417, kuoli virkatehtävissä |
| Arisia | Haltijaa muistuttava avaruusolento. Hal Jordanin entinen tyttöystävä. |
| Ch’p | Muistuttaa oravaa, tulee H’lven-planeetalta. Sektorin 1014 Vihreä Lyhty |
| Tomar-Re | Sektorin 2813 (muun muassa Krypton oli tässä sektorissa) Vihreä Lyhty, kuollut |

**Vihreän Lyhdyn joukkoihin** (engl. *Green Lantern Corps*) on kuulunut tuhansia jäseniä. V.L. Joukkoja voisi parhaiten kuvata intergalaktisiksi rauhanturvajoukoiksi. Heidän ensisijainen tehtävänsä on ylläpitää oman sektorinsa turvallisuutta ja toimia sovittelijoina sotatilanteissa.

Suurin osa Vihreistä Lyhdyistä kuolivat tai menettivät voimansa Hal Jordanin hyökätessä Oa-planeetalle varastamaan oalaisten keskusvoimanlähdettä (oalaiset ovat Vihreiden Lyhtyjen sormusten ensisijainen voimienlähde), tappaen useita Lyhtyjä ja oalaisia matkallaan. Tavan mukaan kuolemaisillaan olevan Vihreän Lyhdyn on löydettävä itselleen (sormuksen kelpuuttama) seuraaja, jolle jättää sektorinsa suojelu.

Vihollisia
----------

*Pääartikkeli: Luettelo Vihreän Lyhdyn vihollisista*
Vihreiden Lyhtyjen suurimpia vihollisia ovat niin kutsutut Ihmismetsästäjät; ne ovat luopioandroideja, jotka oalaiset alun perin olivat luoneet suojelemaan universumia. Lisäksi monilla maassa toimineilla Vihreillä Lyhdyillä oli omia perusvihollisiaan ja myös monien eri sektoreiden Vihreillä Lyhdyillä oli omia arkkivihollisiaan.

Vala
----

Vihreillä lyhdyillä on useita erilaisia uskollisuusvaloja. Tässä niistä muutamia:

* "Oli kirkkain päivä tai pimein yö, näkemättä ei jää pahuuden työ! Varokoon pahuus kun työhöni ryhdyn on suunnaton voima Vihreän Lyhdyn" (suomennos Teräsmies-lehdestä vuodelta 1989)

Engl. "In brightest day, in blackest night, no evil shall escape my sight! Let those who worship evil's might beware my power...Green Lantern's light" (vala John Broomen kirjoittama, muun muassa Jordanin yleensä käyttämä).

* "Ja minä luon valoa pimeän pahuuden ylle, koska synkkyyden olennot eivät valoa kestä...valoa Vihreän Lyhdyn"

Engl. "And I shall shed my light over dark evil, for the dark things cannot stand the light, the light of Green Lantern" (Martin Nodellin ja Bill Fingerin kirjoittama, Alan Scottin sekä Tomar-Ren käyttämä)

Muissa medioissa
----------------

### Animaatio

#### *Justice League*

John Stewart *Justice Leaguessa*
John Stewart esiintyi animaatiosarjassa *Justice League*, jossa hän oli sarjan yksi päähahmoista ja Oikeuden Puolustajien perustajajäsen. Stewartin äänenä toimi Phil LaMarr.

Hahmon luonnehdintaa oli muutettu sarjakuvaversiosta siten, että hahmo oli entinen Yhdysvaltain merijalkaväen sotilas, eikä arkkitehti. Sarjan aikana hän toimi useimmiten Salaman taisteluparina. Lisäksi Stewart oli rakastunut ryhmän toiseen naisjäseneen Haukkatyttöön sarjan toisella tuotantokaudella. Kaksikko lopulta ryhtyi seurustelemaan sarjan viimeisissä jaksoissa, mutta erosivat lähes saman tien Haukkatytön paljastuttua olevan Thanagarien vakooja.

#### *Justice League Unlimited*

Stewart esiintyi myös *Justice Leaguen* spin-off-sarjassa *Justice League Unlimitedissa*, jossa hahmon äänenä jatkoi Phil LaMarr. Hahmo koki pieniä ulkoisia muutoksia sen ollessa kalju ja kasvatettuaan pukinparran. Stewart koki sarjan aikana pääosin erinäisiä tilanteita kahden naisen välillä. Stewart seurusteli sarjassa Vixenin kanssa, mutta koki edelleen pieniä tunteita Haukkatyttöä kohtaan, joka oli palannut karkotuksensa jälkeen takaisin Oikeuden Puolustajiin. Siitä huolimatta Stewart käyttäytyi entiseen tapaansa tiukkana sotilaana läpi tehtävien.

Myös Hal Jordan teki lyhyen cameoroolin sarjan ensimmäisen tuotantokauden päätösjaksossa.

### Elokuvat

* Ryan Reynolds esitti Hal Jordania vuoden 2011 elokuvassa *Green Lantern*, jonka ohjasi Martin Campbell. Elokuva oli myös hahmon ensimmäinen näytelty elokuva.
* Vihreälle Lyhdylle on suunnitteilla uusi elokuva nimeltä *Green Lantern Corps*, joka sijoittuu DC Extended Universeen.

### Videopelit

* John Stewart on pelattavana hahmona *Justice League Heroesissa* jossa hahmon äänenä toimii Michael Jai White.
* Vihreä Lyhty on pelattavana hahmona *Batman: The Brave and the Bold – The Videogamessa*.
* Vihreä Lyhty esiintyy vuonna 2010 *DC Universe Onlinessa*, jossa se ei ole pelattavana hahmona.
* Vihreän Lyhdyn ensimmäinen nimikkopeli *Green Lantern: Rise of the Manhunters* julkaistiin vuonna 2011. Hahmon roolissa toimii Hal Jordan.

Hahmoa näytelleet
-----------------

| **Vuodet** | **Näyttelijät** | **Sarjat** | **Elokuvat** | **Konsolipelit** |
| --- | --- | --- | --- | --- |
| 1967 | Gerald Mohr | *The Superman/Aquaman Hour of Adventure* |  |  |
| 1977–1985 | Michael Rye | *The All-New Super Friends Hour**Superystävät**SuperFriends Hour**Super Friends: The Legendary Super Powers Show**The Super Powers Team: Galactic Guardians* |  |  |
| 1979 | Howard Murphy |  | *Legends of the Superheroes* |  |
| 1997 | Matthew Settle |  | *Justice League of America* |  |
| 1999 | Michael P. Greco | *Teräsmies* |  |  |
| 2000 | Lauren Tom | *Batman of the Future* |  |  |
| 2001–2006 | Phil LaMarr | *Justice League**Justice League Unlimited**Static Shock* |  |  |
| 2004 | Will Friedle | *Justice League Unlimited* |  |  |
| 2006 | Michael Jai White |  |  | *Justice League Heroes* |
| 2007–2008 | Dermot Mulroney | *The Batman* |  |  |
| 2008 | David Boreanaz |  | *Oikeuden Puolustajat: Uusi rintama* |  |
| Josh Phillips |  |  | *Mortal Kombat vs. DC Universe* |
| 2009 | Loren Lester | *Batman: The Brave and the Bold* |  |  |
| Christopher Meloni |  | *Green Lantern: First Flight* |  |
| 2010 | Nolan North |  | *Justice League: Crisis on Two Earths* |  |
| Grant Moninger | *DC Super Friends* |  |  |
| 2011 | Aaron Mace |  |  | *DC Universe Online* |
| 2011–2012 | Nathan Fillion |  | *Green Lantern: Emerald Knights**Justice League: Doom* |  |
| 2011 | Ryan Reynolds |  | *Green Lantern* | *Green Lantern: Rise of the Manhunters* |
| 2012 | Josh Keaton | *Green Lantern: The Animated Series* |  |  |
|

Aiheesta muualla
----------------

* DC Comics
* Supersankariuniversumin sivut (Arkistoitu – Internet Archive)